b'\n_START_ARTICLE_\nGhost Ship\n_START_SECTION_\nHandling.\n_START_PARAGRAPH_\nI mai 1962 danser dusinvis av velst\xc3\xa5ende passasjerer i ballsalen og p\xc3\xa5 dekk p\xc3\xa5 det italienske cruiseskipet Antonia Graza samtidig som en italiensk kvinne, Francesca, synger. P\xc3\xa5 dekk sitter en ung jente, Katie Harwood, for seg selv og skipets kaptein tilbyr seg \xc3\xa5 danse med henne. Ett annet sted p\xc3\xa5 skipet presser en h\xc3\xa5nd ned en spak som f\xc3\xb8rer til at en tynn st\xc3\xa5ltr\xc3\xa5d spinner over dansegulvet og kutter alle de dansende menneskene i to. Bare Katie overlever, fordi hun er s\xc3\xa5 lav at st\xc3\xa5ltr\xc3\xa5den ikke treffer henne. Men st\xc3\xa5ltr\xc3\xa5den treffer kapteinen i ansiktet rett over munnen s\xc3\xa5 toppen av hodet faller av, og Katie skriker i redsel. _NEWLINE_40 \xc3\xa5r senere feirer mannskapet p\xc3\xa5 en bergingsb\xc3\xa5t sin siste suksess p\xc3\xa5 en bar, da Jack Ferriman kontakter dem og sier at han sett ett mystisk fart\xc3\xb8y i Beringstredet. Fordi skipet befinner seg i internasjonalt farvann, kan hvem som helst ta eierskap over skipet hvis de klarer \xc3\xa5 bringe skipet til havn. Mannskapet legger ut med taub\xc3\xa5ten Arctic Warrior, og de finner Antonia Graza som p\xc3\xa5 mystisk vis forsvant i 1962. Antonia Graza ble antatt tapt p\xc3\xa5 sj\xc3\xb8en, og hverken mannskap eller passasjerer ble funnet igjen. N\xc3\xa5r de g\xc3\xa5r ombord og forbereder seg p\xc3\xa5 \xc3\xa5 taue skipet, s\xc3\xa5 finner de mange gullbarrer. Flere merkelige ting begynner \xc3\xa5 skje. Epps hevder \xc3\xa5 ha sett en liten jente i trappen. De finner en digital klokke, selv om slike klokker ikke var oppfunnet i 1962 da skipet forsvant. Greer hevder \xc3\xa5 ha h\xc3\xb8rt en kvinne synge. Epps og Ferriman finner likene etter flere personer i lasterommet. De bestemmer seg for \xc3\xa5 forlate skipet, men ta med seg gullet, men en usynlig kraft \xc3\xa5pner en gassventil i motorrommet og Arctic Warrior eksploderer da motoren starter. Santos d\xc3\xb8r i eksplosjonen, og de blir strandet p\xc3\xa5 Antonia Graza. _NEWLINE_De fors\xc3\xb8ker \xc3\xa5 reparere Antonia Graza, men mannskapet blir drept en etter en. Greer m\xc3\xb8ter Francesca, sangerinnen han h\xc3\xb8rte, som forf\xc3\xb8rer ham og deretter s\xc3\xb8rger for at han hopper i d\xc3\xb8den. Murphy ser sp\xc3\xb8kelset av kapteinen p\xc3\xa5 Antonia Graza, som forteller at de fant gullet ombord cruiseskipet Lorelei, sammen med en eneste overlevende. Kapteinen viser Murphy et fotografi av den overlevende fra Lorelei, og Murphy blir sjokkert over \xc3\xa5 kjenne igjen mannen p\xc3\xa5 bildet. Murphy leter etter resten av mannskapet for \xc3\xa5 fortelle dem hva han har funnet ut, men en overnaturlig kraft f\xc3\xa5r ham til \xc3\xa5 se alle han m\xc3\xb8ter som sp\xc3\xb8kelset av Santos, og dette gj\xc3\xb8r at mannskapet tror han har blitt gal og l\xc3\xa5ser ham inne f\xc3\xb8r han rekker \xc3\xa5 fortelle dem hva som har skjedd._NEWLINE_I mellomtiden ser Epps sp\xc3\xb8kelset til Katie, som forteller hva som skjedde p\xc3\xa5 Antionia Graza. Den eneste overlevende fra Lorelei overbeviste noen av mannskapet p\xc3\xa5 Graza \xc3\xa5 myrde resten av mannskapet og alle passasjerene, slik at de kan ta alt gullet selv. Senere dreper en av mannskapet resten av mannskapet bare for \xc3\xa5 bli drept av Francesca. En annen mann kysser Francesca f\xc3\xb8r han dreper henne. Det blir avsl\xc3\xb8rt at mannen en Jack Ferriman, som faktisk er en demonisk \xc3\xa5nd og hjernen bak massakren i 1962, og som kan ha gjort noe lignende p\xc3\xa5 Lorelei. Epps skj\xc3\xb8nner at Ferriman lokket Artic Warrior til Antonia Graza for \xc3\xa5 reparere skipet, og den beste m\xc3\xa5ten \xc3\xa5 bli kvitt ham p\xc3\xa5 er \xc3\xa5 senke skipet. Hun legger ut eksplosiver, men blir konfrontert av Ferriman som har drept resten av mannskapet hennes. _NEWLINE_Ferriman forteller at hans jobb er \xc3\xa5 samle sjeler. Han forklarer at fordi Katie er ett barn og aldri har beg\xc3\xa5tt en synd, s\xc3\xa5 kan han ikke kontrollere henne p\xc3\xa5 samme m\xc3\xa5te som han kan med andre sjeler. S\xc3\xa5 lenge Antonia Graza fremeles flyter, kan han bruke den som en felle for \xc3\xa5 samle sjeler. Etter en kort kamp, detonerer Epps alle eksplosivene og skipet synker. Katie hjelper Epps \xc3\xa5 unnslippe. Epps blir igjen blant vrakrestene, men sjelene som var fanget p\xc3\xa5 skipet reiser opp til himmelen. Katie stopper for \xc3\xa5 takke Epps for \xc3\xa5 ha hjulpet dem. Etter \xc3\xa5 ha drevet p\xc3\xa5 \xc3\xa5pent hav en stund blir Epps funnet av et cruiseskip, og fraktet til land. Idet Epps blir lagt i en ambulanse, ser hun kassene med gull bli lastet p\xc3\xa5 et cruiseskip av Ferriman og mannskapet p\xc3\xa5 cruiseskipet. Ferriman ser direkte p\xc3\xa5 henne, og Epps begynner \xc3\xa5 skrike idet d\xc3\xb8rene p\xc3\xa5 ambulansen lukkes.'